જયારે વરસોવરસ એક જ પાક અને એક પાકની જાત વાવવામાં આવે તો ધીરે ધીરે રોગ કારકોનું પ્રમાણ વધે છે. ધીરે ધીરે રોગ વધતા વધતાં અમુક વર્ષો થતાં ભયંકર સ્વરૂપ પકડે છે. જેથી પાક ફેરબદલી અનિવાર્ય કરી શકાય. દા.ત. ઉતર ગુજરાતમાં જીરૂનો સુકારો એટલો બધો આવે છે કે તેનું વાવેતર ખુબ જ જોખમી બન્યુ છે. ભરૂચ વિસ્તારમાં તુવેરનું વાવેતર અને સુરત - વલસાડમાં શેરડીનું વાવેતર પણ સતત એક જ પાક વવાતો હોવાથી સુકારાનો રોગ ભયંકર સકંજામાં સપડાઈ ગયેલ છે.